

ZAPISNIK

36. sjednice Vijeća Mjesnog odbora „Knez Mislav“ održane dana 23. svibnja 2024., s početkom u 16:00 sati u prostorijama Mjesnog odbora „Hrvatski narodni vladari“, Trg hrvatskih velikana 2/1


NAZOČNI ČLANOVI VIJEĆA: Iva Janeš, Andrea Nothig Šarić, Kristina Vačevski


Predsjednica Vijeća Mjesnog odbora „Knez Mislav“ Kristina Vačevski (dalje u tekstu: predsjednica Vijeća) predsjedava sjednicom. Budući da postoji kvorum, odluke su pravovaljane. Zapisnik 35. sjednice Vijeća Mjesnog odbora „Knez Mislav“ održane dana 23. travnja 2024., jednoglasno je prihvaćen.



Vijeće jednoglasno prihvaća sljedeći:



DNEVNI RED:

1. Prijedlog prioriteta za Plan komunalnih aktivnosti Gradske četvrti Donji grad za 
     2025. – donošenje
2.  Prijedlozi lokacija za prostor Mjesnog odbora „Knez Mislav“ , donošenje zaključka
3.  Uklanjanje stalaka za bicikle na lokacijama Draškovićeva, nasuprot kbr. 66. i 74 te u Ulici 
     kneza Branimira kod kbr. 27  donošenje zaključka
4. Plan potreba Mjesnog odbora „Knez Mislav za 2024., dogovor oko realizacije akcije 
    postavljanja kućica za ptice
5. Pitanja i prijedlozi



AD 1. Prijedlog prioriteta za Plan komunalnih aktivnosti Gradske četvrti Donji grad za  
          2025. – donošenje

Vijeće nakon rasprave jednoglasno donosi;


Z A K L J U Č A K

o prioritetima za Plan komunalnih aktivnosti Gradske četvrti Donji grad za 2025.

I   Prijedlozi prioriteta za Plan komunalnih aktivnosti Gradske četvrti Donji grad za 2025:

1. Ulica kneza Domagoja – obnova i uređenje ograde u dječjem parku na istočnoj strani ulice 
1. Ulica Kneza Trpimira i Ulica kneza Domagoja – postavljanje košarica za pseći otpad
1. Ulica kneza Mislava – prigodno adventsko ukrašavanje

II. Ovaj zaključak dostavlja se Vijeću Gradske četvrti Donji grad na daljnje postupanje.
Mislav“.


AD 2. Prijedlozi lokacija za prostor Mjesnog odbora „Knez Mislav“ , donošenje zaključka 

     Članice Vijeće Mjesnog odbora „Knez Mislav“ i više navrata donijele su Zaključak o potrebi prostora koji se nalazi na području Mjesnog odbora „Knez Mislav“ te su poslali upit za devet praznih gradskih prostora kako bi se uspostavila bolja komunikacija s građanima i kako bi se omogućilo udrugama korištenje prostora  koje su prije koristile prostor,  u Ulici  kneza Mislava.



 AD 3. Uklanjanje stalaka za bicikle na lokacijama Draškovićeva, nasuprot kbr. 66. i 74 
            te u Ulici kneza Branimira kod kbr. 27  donošenje zaključka

     Predsjednica izvještava ostale članice Vijeća  da primljena obavijest od Odjela komunalnog redarstva o vođenju postupka o tri stalka za bicikle koji su postavljeni na površini javne namjene na lokacijama Draškovićeva ulica nasuprot kbr. 66 i kbr. 74 te u Ulici kneza Branimira kod kbr. 27.  
     Vijeće Mjesnog odbora „Knez Mislav“ ponudilo je te stalke gimnazijama u Križanićevoj ulici. Obzirom da gimnazije nisu iskazale potrebe za stalcima, oni će biti uklonjeni po nalogu Odjela komunalnog redarstva. 


AD 4. Plan potreba Mjesnog odbora „Knez Mislav za 2024., dogovor oko realizacije akcije 
           postavljanja kućica za ptice

      Članice vijeće donijele su odluku, obzirom da je vrijeme za postavljanje kućica za ptičice prošlo (rano proljeće), da će se kućice postaviti u slijedećem idealnom terminu, početkom listopada.
            
        

AD 5. Pitanja i prijedlozi

       Vijeće Mjesnog odbora „Knez Mislav“ zaprimilo je odgovor na požurnicu od strane 
Gradskog ureda za mjesnu samoupravu, promet, civilnu zaštitu i sigurnost o ukidanju tri parkirna mjesta namijenjena za Taxi vozila. Obzirom da je od odgovora prošlo više od tri mjeseca i da dolaze upiti brojnih stanara, Vijeće Mjesnog odbora „Knez Mislav“ traži očitovanje kada će rješenje o ukidanju tri parkirna mjesta za Taxi vozila biti provedeno.


Sjednica je završila u 17.00 sati.


Zapisnik sastavila: Kristina Vačevski

KLASA: 024-08/24-003/1055
URBROJ: 251-13-11-1/006-24-03
Zagreb, 23. svibnja 2024.
                                                                                                  
	         PREDSJEDNICA MJESNOG ODBORA

